open-index/open-wikipedia-markdown huggingface dataset:
Otsustusprotsess

**Otsustusprotsess** (ka **otsustamisprotsess**; inglise *decision making process*) on sammsammuline tegevus probleemse situatsiooni võimalike lahenduste leidmiseks. 

On olemas ekspertide, poliitilised, juriidilised jm otsustusprotsessid, mis erinevad ülesehituselt ja üldsuse kaasamise astmelt.

Säästev arendamine taotleb võimalikult laiapõhjalisi otsuseid, mis on saavutatavad üldsuse ja huvirühmade kaasamisega otsustusprotsessi nii varases staadiumis kui võimalik.

## Vaata ka
*Århusi konventsioon 
*avalik huvi 
*hea valitsemistava 
*säästev areng

## Viited
Materjalikulu

**Materjalikulu** (inglise keeles *material input*) on ainevoog ja kogukulu tootmistegevuses; peegeldab ainete tarbimisega seotud kogumõju (nt kaevandamise füüsiline mõju, saastamine, jäätmeteke). 

Materjalikulu hulka arvestatakse ka näiteks lubjatootmises kaevandamise käigus eemaldatavad mulla- jt ainekihid ning kaevandamise kõrvalmõjust (nt erosioon) tekkivad ainevood. 

Kui materjalikulu ja materjalivooge vähendada, siis vähenevad ka tootmisega seotud keskkonnaprobleemid.

## Vaata ka
*keskkonnabilanss 
*materjalikulu teenuseühiku kohta 
*materjalivoo analüüs 
*olelusringi hindamine 
*tööstusökoloogia 
*ökoloogiline jalajälg 
*ökoloogiline seljakott 
*ökotõhusus

## Viited
Reduktsionism

**Reduktsionismiks** nimetatakse teadusfilosoofias vaadet, mille kohaselt ühe teadusharu mõisted, meetodid, seletused vms on tuletatavad teise teadusharu omadest. 

**Reduktsionism** (inglise keeles *reductionism*) on metodoloogiline lähenemine, mis tegeleb ainult ühe probleemi tahuga mitmest võimalikust dimensioonist. 

Reduktsionism vastandub süsteemikäsitlusele (holismile), mis peab keskseks komplekssust.

## Reduktsionism (keskkonna)majanduses
Näiteks **rahaline reduktsionism** väljendab keskkonnaprobleemi vaid rahalise mõõtmena, eirates huvirühmade vaatenurki ja käsitlusi.

## Vaata ka
*holism 
*sotsiaaldarvinism

## Viited

## Välislingid
*Reductionism. The Internet Encyclopedia of Philosophy
Saaste eksport

**Saaste eksport** (inglise *export of pollution*) on saaste siirdamine tehniliste vahenditega või tootmise paigutamine ühest kohast teise. 

Näiteks kõrgemate korstnate abil välditakse kohalikku saastet, kuid põhjustatakse saastet tootmisüksusest kaugemal. Tootmise siirdamisega teise riiki siiratakse probleem ühest kohast teise.

## Vaata ka
*kasvuhoonegaaside heite ülekandumine 
*piiriülene saaste 
*ökoloogiline dumping

## Viited
Saastetasu

**Saastetasu** (inglise *pollution charge*, *effluent charge*, *emission charge*) on hüvitus, mida tasub juriidiline või üksikisik keskkonna saasteainete või jäätmetega kahjustamise eest. Saastetasu makstakse väljastatud keskkonnaloa alusel.

## Vaata ka
*heite piirväärtus 
*keskkonnakvaliteedinorm 
*keskkonnatasu 
*otsene piiramine

## Viited
Saastuse kompleksne vältimine ja kontroll

**Saastuse kompleksne vältimine ja kontroll** (inglise *integrated pollution prevention and control*, lühendatult IPPC) on eelkõige tööstusettevõtetele kohaldatud keskkonnalubade andmise süsteem, mille puhul saab ära hoida saastuse ülemineku ühest valdkonnast teise või väärtuslike varade (vesi, energia) kasutuse valedel eesmärkidel. 

Keskkonna kui terviku kaitsele suunatud süsteem hõlmab järgmisi valdkondi: välisõhukaitse, jäätmehooldus, veekaitse, müra, vibratsioon, loodusvarade (vesi, tooraine, energia) kasutuse seire ja kontrolli protseduurid.

## Vaata ka
*keskkonnakompleksluba 
*saaste vältimine

## Viited
Sisekolonialism

**Sisekolonialism** (inglise keeles *internal colonialism*) on kolonialismilaadsed nähtused rahvusriikide sees. 

Osa mõne sõltumatuks saanud rahva ladvikust on võrreldud endiste koloniaalrõhujatega. 

Termin on enim kasutusel just seoses vähemusrahvuste, natsionalismi ja protonatsionalismiga.

## Vaata ka
*kolonialism 
*neokolonialism 
*postkolonialism 
*ökokolonialism

## Viited
Rudolf Pehka

**Rudolf Pehka** (10. märts 1912 Ulila vald, Tartumaa – 7. november 2003 Tallinn) oli eesti laskesportlane ja treener.

## Viited

## Välislingid
*
Puutumus

**Puutumus** (inglise *contiguity* või *interest*) on põhjuslik seos Århusi konventsiooni ellurakendamisel, sest see loob aluse põhjendatud huvile, mis omakorda annab kaebeõiguse. 

Århusi konventsioon käsitleb valitsuse (halduse) aruandekohustust ja avatust, otsuste selgust ning arusaadavust, kuna keskkonda kahjustava tegevuse võimalikud tagajärjed ei ole tavaliselt personaalselt suunatud ja seetõttu on senised kaebeõiguse standardid (nt õiguste rikkumine, isiklik seos, vajadus õigusvastasuse tuvastamiseks) tõsiselt takistanud üldsuse esindajate juurdepääsu keskkonnaalasele õigusemõistmisele. 

Keskkonnakahju hajus iseloom eristab keskkonnakaitset teistest valdkondadest (nt tarbijakaitsest), kus isiklikku puutumust ja õiguste rikkumist on tunduvalt lihtsam kindlaks teha.

## Vaata ka
*juurdepääs õigusemõistmisele 
*sotsiaalne vastutus 
*üldsuse osalemine

## Viited
Sotsiaalne vastutus

**Sotsiaalne vastutus** ehk **sotsiaalne aruandekohustus** (inglise *social accountability*) kodanike ja riigi puhul tähendab ühelt poolt valitsuse aruandekohustust oma tegevuse kohta inimeste elukvaliteedi parandamisel ja õiguste kaitsmisel ning teiselt poolt kodanike aktiivset osalemist selle jälgimisel: näiteks poliitika kujundamisel osalemisega, riigieelarvelistel kulutustel ja avalikel teenustel silma peal hoidmisega. Seega tähendab sotsiaalne vastutus ka avalikule teabele juurdepääsu soodustamist. 

Sotsiaalne vastutus peaks toimima kogu demokraatliku valitsemistsükli jooksul, mitte ainult valimiste ajal.

## Vaata ka
*hea valitsemistava 
*partnerlus 
*üldsuse kaasamine 
*üldsuse osalemine

## Viited
Sotsiaalne audit

**Sotsiaalne audit** (inglise keeles *social audit*) on organisatsiooni tegevuse sotsiaalse mõju süstemaatiline hindamine standardite ja huvirühmade ootuste alusel.

## Vaata ka
*Globaalne Aruandlusalgatus 
*keskkonnaaudit 
*sotsiaalse mõju hindamine 
*sotsiaalse vastutuse standard SA 8000

## Viited
Sotsiaalne metabolism

**Sotsiaalne metabolism** (inglise *social metabolism*) on ühiskonna tarbimise füüsiline dimensioon, mida mõõdetakse materjalivoo analüüsi abil. 

Sotsiaalset metabolismi kasutatakse elukvaliteedi, materjalikulu ja energiamahukuse vaheliste seoste uurimisel.

## Vaata ka
*sotsiaalökoloogia

## Viited
Sotsiaalne vahetus

**Sotsiaalne vahetus** (inglise keeles *social trade-off*) on kompromiss probleemi lahendusest saadavate hüvede ja ilmnevate kaotuste vahel. 

Juhul kui tuleb teha valik vastuoluliste võimaluste vahel, saab mingi eesmärgi saavutada ainult teise eesmärgi saavutamise võimaluste kahandamise arvel. Näiteks millegi parandamine/suurendamine toob automaatselt kaasa teise olulise komponendi halvenemise/vähenemise. Selliste valikute tegemine nõuab otsusetegijalt kindlaid teadmisi, mis on ühe valiku tegemise eelised ja teise valiku tegemata jätmise kulud.

## Vaata ka
*vangide dilemma

## Viited
Sotsiaalsed probleemid

**Sotsiaalsed probleemid** ehk **sotsiaalprobleemid** on ühiskonda puudutavad ja sekkumist nõudvad probleemid, näiteks vaesus, tööpuudus, kuritegevus, alkoholism, narkomaania, kodune vägivald, inimkaubandus, rassi- ja etnilised konfliktid, iive.

1970. aastateni uuriti sotsiaalprobleeme reaalsuse objektiivsete ja vaadeldavate aspektidena. Edaspidi lähtus sotsiaalprobleemide uurimine sotsiaalse konstruktivismi mõjul seisukohast, et sotsiaalprobleemid sõltuvad ajaloolisest ja kultuurilisest kontekstist – inimeste käitumise moraalne hindamine on osa sotsiaalprobleemide identifitseerimisest. Meie kogemused ja tõlgendused olukordadest muutuvad ja seega on nähtuste sotsiaalseteks probleemideks määratlemine subjektiivne.

## Vaata ka
*globaalne ümberorienteerumine 
*linnauuendus 
*valglinnastumine

## Viited
Sotsiaalse mõju hindamine

**Sotsiaalse mõju hindamine** (inglise keeles *social impact assessment*, lühendatult SIA) on strateegiadokumentides ja projektides kavandatavate tegevuste positiivse ja negatiivse mõju analüüsimine inimese tervise, elukvaliteedi ja tööhõive seisukohast, mõju seire ja maandamine. Selle esmane eesmärk on kaasa aidata jätkusuutliku ja õiglase keskkonna loomisele.

## Vaata ka
*keskkonnamõju hindamine 
*põlvkonnasisene õiglus 
*sotsiaalne audit 
*teostatavusuuring 
*tervise mõju hindamine

## Viited
Materjalivoo analüüs

**Materjalivoo analüüs** (inglise *material flow analysis*, lühendatult MFA) on analüüsimeetod, mis käsitleb materjalikasutuse tõhusust tootmises ja tarbimises.

Materjalivoo analüüsi abil saab tuvastada süsteemis kõige suurema materjalikulu ja materjali väljavooluga (jäätmed, heitmed) osad, et seda ohjata. 

Tavapärased majandusanalüüsi meetodid enamasti materjalikasutuse tõhusust ei peegelda, sest need käsitlevad rahavooge.

## Vaata ka
*olelusringi hindamine 
*sotsiaalne metabolism 
*tööstusökoloogia 
*ökoloogiline jalajälg 
*ökoloogiline seljakott 
*ökotõhusus 
*ühendivoo analüüs

## Viited
Säästev inimareng

**Säästev inimareng** (inglise *sustainable human development*) on arengukäsitlus, mille keskmes on inimene oma vajaduste ja taotlustega ning mille jaoks on tähtis toetada majanduskasvu, püüdes vältida sotsiaalseid probleeme ja kahjulikku keskkonnamõju. 

Säästva inimarengu raames soovitakse näiteks kaasata paremini üldsust, leevendada vaesust, saavutada sooline võrdsus.

## Vaata ka
*sotsiaalne areng 
*üldsuse kaasamine

## Viited
Teostatavusuuring

**Teostatavusuuring** ehk **majandusliku otstarbekuse analüüs** (inglise keeles *feasibility study*) on eeluuring, et teha kindlaks projekti edu tõenäosus. 

Teostatavusuuringus analüüsitakse probleemi lahendusvõimalusi ning soovitatakse parimat lahendust. Teostatavusuuring hõlmab tavaliselt nii majanduslikku, tehnilist, ajalist kui organisatsioonilist teostatavust. 

Tihti käsitletakse teostatavusuuringus ka sotsiaalse mõju ja keskkonnamõju hindamist.

## Vaata ka
*kulutõhususe analüüs 
*sotsiaalse mõju hindamine 
*tasuvusanalüüs

## Viited
Sotsiaalne aruanne

**Sotsiaalne aruanne** (inglise keeles *social report*) on	ühiskonna või organisatsioonide mitterahalised andmed, mis sisaldavad mõnda või kõiki järgmistest: missioon, visioon, väärtushinnangud, töökeskkonna sisekliima, sotsiaalne dialoog, inimõigused, kogukonnakaasatus, kohalik majandusareng, looduskeskkond, turg. Aruandes peaksid kajastuma ka vajalikud mõõdikud.

## Vaata ka
*ettevõtte ühiskondlik vastutus 
*keskkonnaaruanne 
*sotsiaalne indikaator
*väärtus

## Viited
Vähimast kulust lähtuv planeerimine

**Vähimast kulust lähtuv planeerimine** (inglise keeles *least cost planning*, lühend LCP) on soovitud tulemuse saavutamiseks odavaima viisi või meetmete kombinatsiooni otsimise meetod. 

Vähimast kulust lähtuvat planeerimist on rakendatud näiteks energiasektoris, kus energiatootmise kulude kokkuhoidmiseks vähendatakse energiatarbimist (majade soojustamine, energiamahuka tehnoloogia asendamine, energiatõhusate transpordiliikide eelisarendamine jms).

Transpordisektoris on võimalik samu majanduslikke eesmärke saavutada kõikide transpordiliikide ja juurdepääsu korraldamise viiside alternatiive kaaludes, mis võivad kaasa aidata ka tervise-, keskkonna- ja turvalisuse eesmärkide saavutamisele.

## Vaata ka
*energiamahukus 
*kulutõhususe analüüs

## Viited
Suits

**Suits** (ka **suitsugaas**) on hõljuv segu peamiselt õhust, veeaurust ja tahketest osakestest. Suits tekib eeskätt kütuste põletamisel. Suitsu koostis oleneb kütuse liigist ja põletamisviisist. 

Suits kahjustab organisme, ehitisi, seadmeid jm. Suits võib mõjutada ka kliimat.

Sõjas kasutatakse suitsugaasi maskeerimiseks ja ründemürkide levitamiseks. 

Õhku puhastatakse suitsust mehaaniliste, elektriliste (elektrifilter) ja keemiliste meetoditega.

## Vaata ka
*saastus 
*sudu

## Viited
Michael Arbib

**Michael Anthony Arbib** (sündinud 28. mail 1940) on Ameerika Ühendriikide neuroküberneetik. Ta on Lõuna-California Ülikooli professor.

Doktoriväitekirja kaitses ta 1963. aastal Massachusettsi Tehnoloogiainstituudis matemaatika alal, üks tema juhendajaid oli Norbert Wiener.

## Välislingid
*Michael A. Arbib Lõuna-California Ülikooli saidil
Suutlikkuse suurendamine

**Suutlikkuse suurendamine** (ka **suutlikkuse tõhustamine**; termin *suutlikkuse tõstmine* pole soovitatav) (inglise *capacity building*, *capacity development*) on teoreetiline lähenemine arengule nii, et püütakse mõista tõkkeid, mis pärsivad inimeste, valitsuste, rahvusvaheliste organisatsioonide ja valitsusväliste organisatsioonide püüdlusi arengueesmärkide täitmiseks; ühtlasi otsitakse lahendusi, et leida soovitud ja jätkusuutlikke tulemusi. 

Organisatsioonide puhul avaldub see eriti oskuste ja võimekuse arendamisena, et suurendada organisatsiooni mõjusust ja jätkusuutlikkust; üksikisikute või teatud inimeste puhul aga abistamine probleemide tuvastamisel ja nende lahendamisel. Inimeste võimekust arendatakse tehniliste toetavate tegevuste kaudu, sh juhendamine, koolitamine, spetsiifiline tehniline abistamine.

## Vaata ka
*jõutamine

## Viited
Põltsamaa Raamatukogu

**Põltsamaa Raamatukogu** on raamatukogu Põltsamaal, mis täidab ka Jõgeva maakonna keskraamatukogu ülesandeid.

Raamatukogu asub Põltsamaal aadressil Veski 3.

## Ajalugu
Aastatel 1990–2017 tegutses asutus Jõgeva Maakonna Keskraamatukogu nime all.

1. jaanuaril 2018 liideti Põltsamaa Raamatukoguga Põltsamaa vallaraamatukogu, Aidu raamatukogu, Pajusi raamatukogu, Puurmani raamatukogu ja Tapiku raamatukogu. Põltsamaa vallaraamatukogu all tegutsesid Adavere, Esku ja Lustivere raamatukogu.

File:Jõgeva maakonna keskraamatukogu tagakülg, Põltsamaa, Veski 3, 11. september 2012.jpg|
File:Jõgeva maakonna keskraamatukogu sissepääs, Põltsamaa, Veski 3, 11. september 2012.jpg|
File:Jõgeva Maakonna Keskraamatukogu.JPG|


## Viited

## Välislingid
*Põltsamaa Raamatukogu koduleht
Stereoisomeer

**Stereoisomeerid** (ehk ruumilised isomeerid) on sellised isomeersed molekulid, mille atomaarne koostis ja aatomite seosed molekulis on identsed, kuid need isomeerid erinevad teineteisest aatomite ruumilise orientatsiooni (konfiguratsiooni) poolest. Seda nähtust, et sarnane aatomite kooslus annab kaks või enam erineva mitteühilduva konfiguratsiooniga molekuli, nimetatakse **stereoisomeeriaks**.

Orgaanilises keemias jagunevad isomeerid kahte põhiklassi: struktuuriisomeerid ja stereoisomeerid. Stereoisomeerid jagatakse omakorda järgmistesse klassidesse: 
Stereoisomeeride korral aatomite järjestus molekulis on küll sama, kuid aatomite paigutus ruumis (konfiguratsioon) on erinev
*geomeetrilised isomeerid, need on ''cis''- ja ''trans'' ehk ''E''- ja ''Z''- isomeerid, mis esinevad, kui tegemist on kaksiksidet või tsüklit (need ei võimalda vaba pöörlemist) sisaldavate molekulidega; näide: maleiinhape (vasakul) ja fumaarhape (paremal) on triviaalnimetused (*Z*)- ja (*E*)-buteendihapetele

*optilised isomeerid saavad esineda, kui molekul on kiraalne
**enantiomeerid, kui molekulis esineb üks asümmeetria tsenter; näide piimhappe enantiomeerid: (*S*)-(+)-piimhappe (vasakul) ja (*R*)-(–)-piimhappe (paremal) peegelpildid on mitteühitatavad (siin must kolmnurk märgib tasapinnast ette ja triibutatud kolmnurk tasapinnast taha suunatud sidet)

**diastereomeerid (ehk σ-diastereomeerid), kui esineb kaks või rohkem stereokeset, ja omavahel on diastereoisomeerid need, mis ei ole üksteise peegelpildid (optilist aktiivsust ei oma meso-ühend). Näide. Kahe asümmeetrilise tsentriga viinhappe isomeersed molekulid: D- ja L-viinhape on enantiomeerid, mille mõlema suhtes sümmeetriatasandit omav (ei oma optilist aktiivsust) meso-viinhape on diastereomeer. "D" ja "L" on pärit ladinakeelsetest sõnadest *dexter* (paremal) ning *laevus* (vasakul). 

*Pöördisomeeria on seotud aatomite või aatomite rühmade ümber üksiksideme pöörlemise takistusega; vastavaid struktuure nimetatakse konformeerideks ja rotameerideks
## Konfiguratsiooni deskriptorid
Aatomite või aatomirühmade absoluutse konfiguratsiooni deskriptorid *E* ja *Z* (''cis-trans''-isomeeria korral) ning *R* ja *S* (optiliste isomeeride korral) tuletatakse kindlate reeglite (Cahni-Ingoldi-Prelogi reeglid) alusel, kusjuures iga asendusrühma korral arvestatakse tema vanemust ehk prioriteeti.

Tähtsamad funktsionaalrühmad, esitatud vanuse alanemise järjekorras

## Vaata ka
*Stereokeemia
*Stereokese
*Isomeer
*Asümmeetriline süntees

## Kirjandust
*Margus Lopp. Stereokeemia. Tallinna Tehnikaülikooli Kirjastus, 2014, 277 lk.
Taimi Piin-Aaspõllu

**Taimi Piin-Aaspõllu** (aastani 2002 **Taimi Piin**; 3. september 1940 – 2. september 2012) oli eesti lihhenoloog.

Ta töötas Tartu Ülikoolis ja Tallinna Botaanikaaias.

Ta oli muuhulgas lumisamblike (*Pertusaria*) spetsialist.

## Elulugu
Taimi Piin-Aaspõllu oli inseneri tütar.

Lõpetas 1959 Tallinna 10. Keskkooli, 1969 Tartu Riikliku Ülikooli bioloogiaosakonna, õppis 1969. aastast TRÜ aspirantuuris.

Oli 1964–1966 NSVL TA Polaar-alpiinse Botaanikaaia (Koola poolsaarel) vanemlaborant. 1966–1967 TRÜ taimesüstemaatika ja geobotaanika kateedri vanemlaborant ja 1971–1975 insener, 1968–1969 TRÜ bioloogiabaasi juhataja, 1975–1995 Tallinna Botaanikaaia nooremteadur ning 1996. aastast herbaariumi kuraator.

## Teadustöö
Uurimisvaldkond: samblike floora, levik ja ökoloogia. Osalenud paljudel ekspeditsioonidel Venemaa arktilistel aladel (Koola, Taimõr, Tšukotka). Lihhenoloogide Rahvusvahelise Assotsiatsiooni ja Eesti Looduseuurijate Seltsi Eesti Mükoloogiaühingu liige. 55 teaduspublikatsiooni.

## Tunnustus
*2006 – Riigivapi V klassi teenetemärk

## Viited

## Teoseid
* Напочвенные лишайники окрестностей Тарей (Западный Таймыр) (kaasautor H. Trass). //Биогеоценозы Таймырской тундры и их продуктивность. L, 1971
* The new terricolous lichen from Taimyr Peninsula – Biatorella contigua Golubk. et Piin species nova. // Folia Cryptog. Est. 7 (1977)
* A list of terricolous lichens of "forest island" Ary-Mas. // Ibid
* Напочвенные лишайники и их местообитания на мысе Челюскин (Таймыр). // ACUT 590 (1982)
* Флора и распространение напочвенных лишайников южных тундр Таймыра. // Флора и группировки низших растений в природных и антропогенных зкстремальных условиях среды. Tallinn, 1984
* Начальные стадии зарастания пятен голого грунта в южных тундрах Таймыра (kaasautorid O. Parinkina, N. Sdobnikova) // Ibid
* Impact of lichens on soil microbioceonosis in tundra and forest (kaasautor O. Parinkina). // Proc. Est. Acad. Sci. Ecol. 1 (1991) 4
* Decomposition of terricolous lichens in different climatic conditions (kaasautorid O. Parinkina, T. Pereverzev). // Ibid 3 (1993) 3
* Biochemical transformation of Cetraria islandica lichen in the course of its aging and dying off (kaasautorid O. Parinkina, T. Pereverzev). // Eurasian Soil Sci. 33 (2000) 11.

## Kirjandus
*TÜ ajalugu III, 273.

## Välislingid
*Taimi Piin-Aaspõllu 03.09.1940–02.09.2012 in memoriam
Boris Tamm (1922–2000)

**Boris Tamm** (18. veebruar 1922 Jõhvi – 10. jaanuar 2000 Tallinn) oli Nõukogude sõjaväelane ja õppejõud, Tallinna Polütehnilise Instituudi prorektor (1974–1985).

## Haridus
Tamm lõpetas 1941. aastal eksternina Rakvere Gümnaasiumi, 1949. aastal lõpetas ta *[[cum laude]]* V. I. Lenini nimelise Sõjalis-Poliitilise Akadeemia, aastatel 1951–1954 oli ta M. I. Kalinini nimelise Sõjalis-Pedagoogilise Instituudi aspirant; kaitses 1954. aastal Leningradi Riiklikus Ülikoolis ajalooteaduste kandidaadi väitekirja.

Ajalooteaduste kandidaat 1954 (Leningradi Riiklik Ülikool, kinnitus 1955); dotsent 1962; professor 1981.

## Töökäik
Ta töötas Virumaal sekretärina ja oli 1941. aasta jaanuarist augustini Eesti NSV Kaubandustööliste Ametiühingu Narva-Jõesuu pioneerilaagri ülem; seejärel mobiliseeriti Nõukogude armeesse. Ta oli Eesti Laskurkorpuses rooduvanema abi ja roodukomandöri asetäitja, oli rindel Velikije Lukist Kuramaani (aastatel 1942 ja 1944–1945; sai detsembris 1942 haavata). Aastatel 1954–1959 oli ta Sõjalaevastiku Kõrgema Merekooli õppejõud, vabanes sõjaväeteenistusest 1959. aastal.

Töötas Tallinna Polütehnilises Instituudis aastatel 1959–1960 ja 1964–1991: oli NLKP ajaloo, dialektilise ja ajaloolise materialismi kateedri dotsent 1959–1960; teadusliku kommunismi kateedri dotsent 1964, kateedrijuhataja 1964–1974, professor 1981–1985; õhtuse ja kaugõppe prorektor 1974–1978; õppeprorektor 1978–1985; politoloogia kateedri konsultantprofessor 1985–1990; sotsiaalteaduste kateedri professor 1990–1991 (0,25 koormusega); humanitaarteaduskonna emeriitprofessor 1994–2000. 
Tallinna Riikliku Konservatooriumi marksismi-leninismi kateedri juhataja 1960–1964. 

## Teadustöö põhisuunad
Teadusliku kaadri ettevalmistamine; Eesti NSV ajalugu aastail 1941–1945.
Avaldanud üle 40 teaduspublikatsiooni. Tema juhendamisel on kaitstud 4 kandidaadiväitekirja. 

### Teaduskorralduslik tegevus
Ta oli EKP Keskkomitee Partei Ajaloo Instituudi teadusliku nõukogu ja mitme toimetuskolleegiumi liige; samuti oli ta "Eesti nõukogude entsüklopeedia" toimetuse mittekoosseisuline liige. Aastatel 1971–1976 oli ta EKP Keskkomitee liige, ta oli ühingu Teadus lektor ja juhatuse aseesimees ning Tallinna Teadlaste Maja asutajaliige.

## Tunnustus
*1945 – Punatähe orden
*1948 – Nõukogude Armee aastapäeva medal
*1956 – Punatähe orden
*1958 – Nõukogude Armee aastapäeva medal
*1971 – Lenini orden
*1980 – Nõukogude Eesti preemia
*1980 – Eesti NSV Ministrite Nõukogu aukiri
* 3 Eesti NSV Ülemnõukogu Presiidiumi aukirja

## Isiklikku
Tema vanaisa Aleksander Tamm (1858–1939) oli ülempreester Rakvere Jumalaema sündimise koguduses.
Boris Tamme poeg oli füüsik Tõnu Tamm. Boris Tamme .

## Harrastused
Gümnasistina kuulus skautide rühma, oli kohaliku Kaitseliidu spordiorganisatsiooni liige aastatel 1938–1939.

## Viited

## Kirjandus
* Tallinna Tehnikaülikooli professorid läbi aegade. TTÜ kirjastus. Tallinn 2008.
* Tallinna Polütehniline Instituut 1936–1986. Tln, 1986, lk 145–146, 184, 356, 367–368.
Krüpteia

**Krüpteia** oli Vana-Kreekas iga aastane terroriaktsioon helootide vastu, see toimus igal aastal erineval ajal, et hoida heloote hirmu all. Heloodid ei teadnud kunagi, millal see täpselt toimub, seega elasid nad pidevas hirmus. Heloote tapsid Agōgē läbinud noormehed, krüpteia oli neile eksamiks.
Rannapatarei nr 34

**Rannapatarei nr 34** oli Peeter Suure merekindluse Väinamere positsiooni rannakaitsesüsteemi rannakaitsepatarei. 

1916. aastal ehitatud rannapatarei nr 34 asus Hiiumaal Tohvri mõisa juures Sõru küla juures, Soela väina ääres.

## Patareipositsioon
Rannapatarei nr 34 ehitus algas 1914. aastal, aga kuna patareid algses Peeter Suure merekindluse projektis ei olnud, siis muutus korduvalt patareisse kavandatud suurtükkide mark.

Patarei nr 34 neli suurtükki paiknesid kahe paarina mitte päris ühel sirgel. Suurtükkide vahe umbes 40&nbsp;m, paaride vahe umbes 100&nbsp;m. Kahurid paiknesid raudbetoonist suurtükialustel, mille ette jõuti rajada ka eesvalli betoonkatted. Patarei kaitseks oli kuhjatud 5&nbsp;m kõrgune ja 20&nbsp;m laiune vall, mis suurtükkide kohal oli kitsam ja madalam. Suurtükipositsiooni sisemine sein oli palkidest, eesvallid 3–4&nbsp;m laiuselt betoneeritud.

Kuna keiser Peeter Suure merekindluse ehitust ei suudetud lõpetada enne Esimest maailmasõda, siis toimusid sõjategevuse ajal kavade muudatused. 1915. aastal on rannapatareis kirjas neli 75&nbsp;mm suurtükki, täpselt samade parameetritega on ka läheduses olnud õhutõrjesuurtükkide divisjoni suurtükid. Mõlemad kirjutati maha 1916. aastal.

## Rannapatarei nr 34
Lõpuks paigaldati Sõrule neli 120&nbsp;mm Vickersi suurtükki. Suurtükkide laskekaugus oli 70 kaabeltaud, raua pikkus 50 kaliibrit ning vertikaalne laskesektor 155 ja horisontaalne 295.

Rannapatarei IV-120/50 eesmärgiks oli Saksa laevastiku tõkestamine Soela väinas, Hiiu- ja Saaremaa vahel. Patarei sai lahinguvalmis 12. märtsil 1916. Rannapatarei nr 34 ehk Tohvri patarei oli Hiiumaa rannakaitsepatareidest ainus, mis osales sõjategevuses 1917. aasta oktoobris.

1917. aasta 12. oktoobril sundisid Saksa keisririigi keiserliku laevastiku sõjalaevad "Emden" ja "Bayern" suurtükiduellis 34. patarei vaikima. Siiski sai patarei enne pihta saksa loodimislaevale A28. Järgmisel päeval saatsid sakslased dessandi patareid õhkima, see aga leiti pärast 1917. aasta Petrogradi oktoobrirevolutsiooni, laostunud vene sõjaväeosa poolt juba mahajäetult ning suurtükid õhiti ja tehti lahingukõlbmatuks.

Ehitismälestiseks tunnistatud patarei nr 34 kahurialus betoonrinnatisega 1, patarei nr 34 kahurialus betoonrinnatisega 2, patarei nr 34 kahurialus betoonrinnatisega 3,  patarei nr 34 kahurialus betoonrinnatisega 4, patarei nr 34 kuulipilduja dzott,  jäänused on muinsuskaitse all ja jäävad tänapäeval Hindu küla territooriumile. 

## Vaata ka
* Balti laevastiku Läänemere rajooni rannakaitse Tohvri rannakaitsepatarei nr 44

## Viited

## Välislingid
* Peeter Suure merekindluse patarei nr. 34 (IV-120/50)
* Urmas Selirand, Hiiumaa kui soomustatud sõjalaev, Eesti Loodus, 2006/10
* Muhu väina fortifikatsioonirajatised, register.muinas.ee
Peter Gallagher

**Peter Killian Gallagher** (sündinud 19. augustil 1955 New Yorgis) on Ameerika Ühendriikide filmi-, tele- ja teatrinäitleja.

Gallagher saavutas tuntuse rolliga Steven Soderberghi filmis "Sex, Lies, and Videotape" (1989). 1999. aastal mängis ta Buddy Kane'i filmis "Tabamatu ilu".

2003–2007 mängis ta juudi advokaati Sandy Cohenit Foxi telesarjas "O.C.", alates 2010. aastast mängib ta CIA riikliku salateenistuse direktorit Arthur Campbelli telekanali USA Network sarjas "Varjatud mina".

## Välislingid
* Ametlik koduleht
*
Jan Brzechwa

**Jan Brzechwa** (sünninimi **Jan Wiktor Lesman**; 15. august 1898 Žmerõnka, Podoolia kubermang (tänapäeval Ukraina) – 2. juuli 1966 Varssavi) oli juudi päritolu Poola kirjanik ja tõlkija, laste muinasjuttude ja luuletuste ning täiskasvanutele mõeldud satiiriliste tekstide autor, samuti vene kirjanduse tõlkija.

Ta sündis Žmerõnkas Podoolias (praeguse haldusjaotuse järgi Žmerõnka rajoonis Vinnõtsja oblastis Ukrainas).

Ta tegi oma debüüdi teismelisena 1915. aastal. 1926. aastal avaldas ta luulekogu *Väljamõeldud näod* (*Oblicza zmyślone*). Üks tema kuulsamaid teoseid on romaanitsükkel härra Kleksi seiklustest. Ta tõlkis vene keelest, sealhulgas Aleksandr Puškini, Sergei Jessenini ja Vladimir Majakovski teoseid.

## Eesti keeles ilmunud teoseid
* "Lõbusaid värsse", Eesti Riiklik Kirjastus 1964, 1984
* "Pan Kleksi akadeemia. Pan Kleksi reisid", Eesti Raamat 1968, Avita 2000

## Viited
Kodanikupäeva aumärk

**Kodanikupäeva aumärk** on tunnustus, mida annab siseministeerium igal aastal 26. novembril peetaval kodanikupäeval. 

Aumärk antakse kodanikukohuse silmapaistvalt hea täitmise eest.

## Viited

## Välislingid
*Kodanikupäeva aumärgi saanud
Natura hindamine

**Natura hindamine** (inglise *assessment of Natura 2000 sites*) on menetlus Natura 2000 võrgustiku ala mõjutada võiva arendustegevuse üle otsustamiseks. 

Natura hindamine toimub vastavalt Euroopa Nõukogu loodusdirektiivi 92/43/EMÜ artikli 6 lõigetele 3 ja 4. 

Natura hindamine koosneb neljast etapist: eelhindamine ehk olulise negatiivse mõju tõenäosuse hindamine, asjakohane hindamine, alternatiivide kaalumine ja erandi tegemine.

## Viited
Kasvuhoonegaaside heite ülekandumine

**Kasvuhoonegaaside heite ülekandumine** ehk **süsinikdioksiidi leke** (inglise *carbon leakage*) on kasvuhoonegaaside heite vähendamine tootmise kokkutõmbamise tagajärjel ühes kohas, kuid selle suurendamine mujal kaupade impordi nõudluse kasvu tõttu.

## Vaata ka
* Saaste eksport
* Ökoloogiline dumping

## Viited
CO2-tootlus

**CO<sub>2</sub>-tootlus** ehk **CO<sub>2</sub>-tõhusus** (inglise *carbon productivity*) on sisemajanduse kogutoodang ühe õhku paisatud süsiniku ekvivalendi (CO2e) ühiku kohta.

CO2-tootlus on CO<sub>2</sub>-mahukuse (inglise *carbon intensity*), mis on CO2-heite ja sisemajanduse kogutoodangu suhe, pöördväärtus.

## Viited
Ühishüvis

**Ühishüvis** (inglise keeles *commond good*) on hüvis, mida võib kasutada samal ajal mitu kasutajat. Sellised hüvised on näiteks kalavarud, puit, joogivesi, tervisekindlustus.

**[[Avalik hüvis]]** erineb ühishüvisest selle poolest, et selle tarbimine ühe inimese poolt ei vähenda kogust, mis jääb teistele tarbimiseks (nt õhk, riigikaitse, õigusemõistmine).

## Viited
Taaskasutusühiskond

**Taaskasutusühiskond** (inglise *recycling society*) on jäätmete vältimisele ja nende käsitlemisele kasutatava toormena suunatud ühiskonnakorraldus.

## Vaata ka
*Tarbimisühiskond

## Viited
Raduga

**Raduga** (vene keeles *Радуга*) oli Eestis aastail 1986–2006 ilmunud venekeelne ajakiri, ajakirja Vikerkaar paralleelväljaanne.

Aastail 1989–1990 levitati ajakirja üle Nõukogude Liidu.

Töötajaid: Tatjana Teppe, Alla Kallas, Boriss Štein, Elvira Mihhailova, Mariina Tervonen, Mihhail Veller, Veera Prohhorova, Inna Martoja, Artur Laast, Igor Žurjari-Ossipov.

## Tunnustus

* 1997 Koosmeele auhind

## Vaata ka
*Tallinn (ajakiri)
*Võšgorod (ajakiri)

## Viited
Kergliiklus

**Kergliiklus** (inglise *non-motorised transport modes*) on liiklemine jalgsi, jalgrattaga, rulluiskudega, rulaga, ratastooliga, talvel ka suuskadega jne. 

## Viited
Lagos (Portugal)

**Lagos** on linn Portugali lõunaosas Algarve regioonis Faro piirkonnas Atlandi ookeani rannikul.

Linna nime tähendus on 'järved'.

Linn asub Bensafrimi jõe suudmes.

Elanike arv on umbes 22 000, mis kasvab märkimisväärselt suviti turistide ja hooajaliste elanike võrra. Enamik elanikest töötab turismi- ja teenindusvaldkonnas. Lagos on üks Portugali külastatumaid linnu.
Georg von Cancrin

Krahv (a-st 1829) **Georg Ludwig Daniel von Cancrin** (Venemaal tuntud kui *Jegor Frantsevitš Kankrin*, vene keeles *Егор Францевич Канкрин*) (16. (ukj 27. november) 1774 Hanau, Hessen-Kasseli markkrahvkond – 9. (ukj 21. september) 1845 Pavlovsk) oli Venemaa sõjaväelane (jalaväekindral) ja riigitegelane. Aastatel 1823−1844 oli ta Venemaa keisririigi rahandusminister.

Talle kuulusid Eestis Raikküla mõis, Vana-Prangli, Uhti ja Reola mõis.

## Auastmed
### Tsiviilteenistus

### Sõjaväeteenistus

## Autasud
### Venemaa autasud
* Püha Anna ordeni II klass (30. juuli 1808, briljandid 1809)
* Püha Vladimiri ordeni III klass (17. jaanuar 1813)
* Püha Anna ordeni I klass (12. aprill 1813)
* Püha Vladimiri ordeni II klass (19. jaanuar 1814)
* Püha Vladimiri ordeni I klass (22. august 1826)
* Püha Aleksander Nevski orden (1. jaanuar 1824, briljandid 24. juuli 1829)
* Püha Andreas Esmakutsutu orden (13. jaanuar 1832, briljandid 22. aprill 1834)

### Poola autasud
* Valge Kotka orden (29. veebruar 1828)

### Välismaa autasud
* Preisimaa Punase Kotka ordeni II klass (11. august 1813)
* Austria Leopoldi ordeni I klass (15. juuni 1815)
* Baieri Krooni ordeni komandöririst (24. detsember 1815)
* Saksimaa Tsiviilteenete ordeni I klass (25. märts 1816)
* Preisimaa Punase Kotka ordeni I klass (10. detsember 1816)
* Baieri Krooni ordeni I klass (18. oktoober 1819)
* Preisimaa Musta Kotka orden (18. oktoober 1843)

## Vaata ka
*Cancrini suguvõsa
## Viited
Struktuuriisomeer

Keemias on **struktuuriisomeerid** ehk **seoseisomeerid** ühesuguse atomaarse koostise (sama molekulaarvalemi) ja molekulmassiga molekulid, kuid  aatomid molekulis on ühendatud erinevas järjestuses. Struktuuriisomeerid on füüsikalistelt ja keemilistelt omadustelt erinevad keemilised ained. Seda nähtust nimetatakse **struktuuriisomeeriaks**. 

Orgaanilises keemias võib sama molekulaarvalemiga struktuuriisomeerid jagada erinevatesse klassidesse: 
*ahelaisomeeria ehk skeletiisomeeria, näiteks *n*-butaan ja 2-metüülpropaan (ehk isobutaan) või metüültsüklopentaan ja tsükloheksaan

*asendiisomeeria on seotud funktsionaalrühma või muu asendusrühma asendiga süsinikuahelas, näiteks 1-butanool ja 2-butanool või 1-buteen ja 2-buteen; allüülne isomerisatsioon tähendab funktsionaalrühma ümberasetumist asendist 1 asendisse 3, millega kaasneb kaksiksideme nihe vastassuunas

*funktsionaalrühma isomeerid on küll sama molekulaarvalemiga, kuid erinevate funktsionaalrühmade tõttu kuuluvad need isomeerid erinevatesse aineklassidesse, näiteks tsükloheksaan (C6H12 tsükloalkaan) ja 1-hekseen (C6H12 alkeen) või dimetüüleeter (CH3-O-CH3 on eeter) ja etanool (CH3CH2-OH on alkohol).

*tautomeeria on struktuuriisomeeria erijuhtum, mis avaldub isomeeride dünaamilise tasakaaluna, näiteks keto-enooltautomeeria

Struktuuriisomeeride arvu ja variatsioone illustreerib alljärgnev tabel, milles on toodud isomeerid molekulaarvalemiga C3H6O.

## Vaata ka
*Isomeerid
Maailmamudel

**Maailmamudel** (inglise *global model*) on kompleksne imitatsioonmudel, mis kujutab mõne globaalprobleemi valdkonnas toimuvaid protsesse ja seoseid ning võimaldab hinnata nende edasist kulgu. 

Esimeste maailmamudelite loomise algatas Rooma Klubi; nende tulemusi on kasutatud ka üldsuse teavitamiseks kujunevatest ohtudest (rahvastikuplahvatus, toitluskriis, taastumatute ressursside ärakasutamine, reostus, tuumasõja võimalikud tagajärjed jm).

## Vaata ka
*Stsenaarium
*Süsteemianalüüs 
*Süsteemidünaamika

## Viited

## Kirjandust
*Jay Forrester 1971. *World Dynamics*. Wright-Allen Press.
*Donella H. Meadows, Dennis L. Meadows, Jørgen Randers ja William W. Behrens III, 1972. "Kasvu piirid". 
*Mihajlo Mesarovic ja Eduard Pestel, 1974. "Mankind at the Turning Point". The Second Report to the Club of Rome, New York: E.P. Dutton.
Lootus tärkab

"**Lootus tärkab**" (inglise keeles "Hope Springs") on 2012. aastal esilinastunud Ameerika Ühendriikide romantiline komöödia-draama. Filmi lavastas David Frankel ning peaosi mängivad Meryl Streep, Tommy Lee Jones ja Steve Carell.
Kole Koiott, baaris ainult tüdrukud

"**Kole Koiott, baaris ainult tüdrukud**" (inglise keeles "Coyote Ugly") on 2000. aastal esilinastunud Ameerika Ühendriikide romantiline komöödia-draama. Filmi lavastas David McNally ning peaosades mängivad Piper Perabo, Adam Garcia, Maria Bello, Melanie Lynskey, Tyra Banks ja John Goodman.
Pranab Mukherjee

**Pranab Kumar Mukherjee** (11. detsember 1935 Mirati, Lääne-Bengali osariik – 31. august 2020 New Delhi) oli bengali rahvusest India poliitik, 25. juulist 2012 kuni 25. juulini 2017 India president.

Mukherjee sündis braahmanite seisusse kuuluvas perekonnas. Ta lõpetas Kolkata Ülikooli kahel erialal: politoloogias ja õigusteaduses.

1969. aastast kuulus ta India Rahvuskongressi. Samal aastal pääses ta India parlamendi ülemkotta. 1973. aastal sai temast Indira Gandhi valitsuses tööstusliku arengu aseminister ja aastatel 1982–1984 oli ta rahandusminister.

Rajiv Gandhi võimuperioodil langes ta ebasoosingusse ja astus 1986. aastal India Rahvuskongressist välja. Kuulunud kolm aastat Lääne-Bengali kohalikku erakonda, naasis ta 1989. aastal India Rahvuskongressi liikmeks. Pärast seda, kui Rajiv Gandhi 1991. aastal mõrvati, sai Mukherjee poliitiline karjäär uue hoo. Temast sai ka Sonia Gandhi poliitiline mentor.

Aastatel 1991–1996 oli Mukherjee India plaanikomitee aseesimees ja 1995–1996 ühtlasi India välisminister. Aastatel oli ta 2004–2006 kaitseminister ja 2009–2012 jälle rahandusminister. Mitu korda on ta olnud ka kaubandusministri ametis.

Esimest korda kaaluti tema võimalikku presidendiks kandideerimist juba 2007. aastal, kuid leiti, et partei vajab tema teeneid rohkem tegevpoliitikuna. 19. juulil 2012 toimunud presidendivalimistel sai ta 713 763 häält ja kuulutati 22. juulil presidendivalimiste võitjaks. Ta astus ametisse sama aasta 25. juulil, olles enne seda loobunud parteilisusest. Mukherjee oli esimene bengali rahvusest India president. 2017. aastal ta ametisse tagasi ei kandideerinud, viidates halvale tervisele ja kõrgele vanusele.

Pranab Mukherjee oli abielus, tal on kaks poega ja üks tütar.
Regeneratsioon (täpsustus)

**Regeneratsioon** ehk **regenereerimine** on millegi taastamine, taasloomine, uuesti kõlblikuks muutmine, nt kasutatud materjali omaduste taastamine, põlemisgaasi soojuse kasutamine kütuse või õhu eelsoojendamiseks, tuumakütuse tootmine kasutusaja ületanud tuumareaktorite täidisest jms.

Sõna "regeneratsioon" on sõnaühendi koosseisus või ka omaette kasutusel ka terminina:
***[[Regeneratsioon]]** ehk taasteke on bioloogias organismi osade (nt elundite ja kudede) taastumine või uuenemine
*...

*"Regeneratsioon", ansambli Põhja-Tallinn 2015. aasta album

## Viited
Komplekssus

**Komplekssus** (inglise *complexity*) ehk põimsus on omadus, millega iseloomustatakse süsteemi, kus ühe probleemi aspekte ei saa väljendada ainsast vaatenurgast lähtudes.

Komplekssust peetakse looduslike ja sotsiaalsete süsteemide loomupäraseks omaduseks.

Süsteemide kompleksne ehk põimne käsitlus püüab vaadelda süsteeme tervikutena, vastandudes seeläbi reduktsionismile.

## Vaata ka
*holism
*süsteemne mõtlemine

## Viited
Kohanemisvõime

**Kohanemisvõime** (inglise *adaptive capacity*) on organismi, isiku, leibkonna või organisatsiooni võime muutustega kohaneda.

Suur kohanemisvõime lubab ära kasutada muutustest tulenevaid võimalusi.

Kohanemisvõime ja haavatavus on pöördvõrdelises seoses.

## Kohanemine kliimamuutustega
Valitsustevaheline kliimamuutuse nõukogu (IPCC) on määratlenud kliimaolude varieerumise ja kliimamuutusega kohanemise võime järgmiselt: "Süsteemi võime kohaneda kliimamuutusega (sh kliimaolude varieerumise ja äärmuslike ilmaoludega), et leevendada võimalikku kahju, kasutada ära võimalusi ja tulla toime tagajärgedega."

## Vaata ka
* Toimetulekuvõime
* Toimetulek (psühholoogia)

## Viited

## Kirjandus
* Säästva arengu sõnaseletusi Säästva Eesti Instituut, SEI Tallinn (vaadatud 17.10.2012)
Rohetöökoht

**Rohetöökoht** (inglise *green job*, *green-collar job*) on täisväärtuslik töökoht, mis panustab keskkonna hea seisundi säilitamisse või taastamisse mis tahes sektoris. 

Täisväärtuslik on töökoht, mida iseloomustab tulemuslik töö, adekvaatne sissetulek, sotsiaalne kaitse ja töötaja õiguste austamine, ning töötaja võimalus kaasa rääkida otsuste tegemisel, mis mõjutavad tema elu.

## Vaata ka
*Rohemajandus

## Viited
Zeitschrift für Biologie

**Zeitschrift für Biologie** oli Saksamaal ilmunud keskne bioloogia teadusajakiri.

Ajakiri rajati Müncheni Ülikooli juures ja hakkas ilmuma aastal 1865.

Ajakirja asutajaiks ja esimesteks toimetajateks olid Ludwig von Buhl, Max von Pettenkofer (aastail 1865–1882), Carl von Voit ja Ludwig Radlkofer, hiljem oli toimetajaks Willy Kühne. 

## Välislingid
*Ajakirja digiteeritud köiteid
*Sama
Teadmatus

**Teadmatus** (inglise *ignorance*) on olukord, kus inimene on millestki/kellestki mitteinformeeritud, s.t tal puuduvad millegi/kellegi kohta teadmised. 
**Teadmatust** on defineeritud ka kui: "olukord, mille võimalik mõju ega selle ilmnemise tõenäosus pole teada". (Selle definitsiooni järgi saab selgemalt eristada ka termineid "**[[määramatus]]**" ehk "**ebamäärasus**" (inglise *uncertainty*), mida määratletakse kui: "olukord, mille võimalik mõju pole teada, kuid tõenäosus selle ilmnemiseks on olemas".)

Üldotstarbelises kirjakeeles võidakse "teadmatuse" asemel kasutada ka sõnu "ebaselgus" ja "määramatus", millel on aga erialati konkreetsemaid tähendusi (nt määramatus õigusteaduses)

## Vaata ka

* Avidya, teadmatus ehk rumalus budismis

## Viited
Kocheril Raman Narayanan

**Kocheril Raman Narayanan** (K. R. Narayanan; malajalami കെ.ആര്‍. നാരായണന്‍; 27. oktoober 1920 Uzhavoor, Kerala – 9. november 2005 New Delhi) oli India poliitik, India president 1997–2002.

Narayanan kuulus väljaspool kastisüsteemi asuvasse *[[dalit]]*ite (puutumatute) rühma. Ta õppis London School of Economicsis. 1949 asus tööle diplomaadina. Ta oli 1967–1969 India suursaadik Tais, 1973–1975 Türgis, 1976–1978 Hiinas ja 1980–1984 USAs. 1985–1988 oli ta minister Rajiv Gandhi valitsuses.

1992 valiti ta India asepresidendiks ja 1997 India presidendiks. Oma ametiajal püüdis ta vähendada kastisüsteemi mõju.
Tallinna reid

**Tallinna reid** on Tallinna lahe kagusopp, mis asub Tallinnast põhjas, Paljassaare poolsaare ja Viimsi poolsaare vahelisel alal.

Tallinna reid piirneb üle 17 km pika rannaga Paljassaare tipust Miidurannani, lahesuu laius alla 6 km.

Tallinna lahte suubuvad reidi piirkonnas Mähe oja, Pirita jõgi, Teesuuoja ja Varsaallika oja ja seal asuvad: Peetri sadama lainemurdja ja Vana patarei ehk Vare saar.

Tallinna lahe ääres asuvad sadamad:
*Paljassaare sadam
*Lahesuu sadam
*Hundipea sadam – Veeteede Amet
*Miinisadam – Eesti Merevägi
*Noblessneri sadam
*Lennusadam – Eesti Meremuuseum
*Kalasadam
*Patareisadam
*Vanasadam
*Pirita sadam – TOP ja Kalevi Jahtklubi
*Miiduranna sadam

## Vaata ka
*Tallinna sõjasadam
*Tallinna merelahing, 1790
*Reidi tee

## Viited
Andres Oopkaup

**Andres Oopkaup** (sündinud 25. mail 1966) on eesti riigiametnik ja põllumajandustegelane, 2012–2017 Statistikaameti peadirektor.

Oopkaup lõpetas 1991. aastal Eesti Põllumajanduse Akadeemia mehhaniseerimise erialal. Hiljem on ta õppinud Eesti Kõrgemas Kommertskoolis (EBS), Pariisi ülikoolis Prantsusmaal, San Francisco Ülikoolis USA-s ja Dalhousie Ülikoolis Kanadas.

1994–2011 töötas Andres Oopkaup põllumajandusministeeriumis välissuhete osakonna juhataja, välissuhete asekantsleri, toidu ja kaubanduse asekantsleri ning . aastast põllumajandus- ja kaubanduspoliitika asekantslerina. Riigitöö kõrvalt on ta kasvatanud Harjumaal Jõelähtme vallas teravilja ja rapsi. 

Augustis 2012 valiti Oopkaup Põllumajandus-Kaubanduskoja nõukogu esimeheks. Alates 1. novembrist 2012 sai Andres Oopkaup Statistikaameti peadirektoriks.

2017. aastal oli Eesti Euroopa Liidu eesistumise ajal PROBA töögrupi juht Brüsselis.

Aprillis 2019 valiti Kevili nõukogusse ja on alates sama aasta juunist nõukogu esimees.

Mais 2019 valiti MES'i nõukogu esimeheks. Lahkus nõukogust mais 2022

Oopkaup on Eesti Rukki Seltsi asepresident.

2007. aastal pälvis Andres Oopkaup Valgetähe III klassi teenetemärgi.

2016. aastal sai ta Põllumajandus-Kaubanduskoja auliikme nimetuse ja aumärgi ning 2018. aastal Maaeluministeeriumi Kuldse teenetemärgi.

## Viited

## Välislingid
* "Statistikaameti uus peadirektor on Andres Oopkaup" Delfi, 18. oktoober 2012
* "Põllumajandus-kaubanduskoja nõukogu esimeheks valiti Andres Oopkaup" ERR, 15. august 2012
* Heiki Raudla "Asekantsler Andres Oopkaup lahkub ministeeriumist kerge südamega" Maaleht, 29. detsember 2011
* Madis Filippov "Andres Oopkaup pühendub staažika riigitöö järel oma perele" Postimees, 23. detsember 2011
* "Oopkaup: kõrged marginaalid on kohaliku kaubanduse eripära" Postimees, 11. august 2011
* Andres Oopkaup "Eesti põllumajandus täna" (PPT-fail)
Nikolai Leisman (1902–1943)

**Nikolai Leisman** (13. juuni 1902 Tallinn – 19. mai 1943 Sevurallagi vangilaager, Sverdlovski oblast) oli eesti õigeusu preester, kes hukkus vangilaagris ja kuulutati aastal 2012 uusmärtriks.

Ta õppis Riia vaimulikus koolis ja seminaris. Osales aastatel 1918–1919 vabatahtlikuna Eesti Vabadussõjas; pärast sõda astus Tallinna tehnikumi. Vaimuliku kutseeksami sooritas ta EAÕK Püha Sinodi juures aastal 1931. Pühitseti Tallinna Issanda Muutmise peakirikus metropoliit Aleksandri poolt 9. aprillil 1933 diakoniks ja 14. aprillil 1933 preestriks.

Ta oli aastatel 1933–1935 Kilingi Püha Nikolai koguduse preester. Aastatel 1935–1941 (kuni arreteerimiseni) oli ta Seli-Tõstamaa Püha Vassilius Suure koguduse ja Kastna Püha Arseniuse koguduse preester.

14. juunil 1941 arreteeriti ta NKVD poolt Seliste vallas Vihakse külas. Arreteerimisdokumendid olid ette valmistatud 11. juunil 1941 valesüüdistuste põhjal, mis olid pärit aprillist 1941. Arreteeriti ka abikaasa Marta ja poeg Jüri.

2012. aastal kanoniseeriti Isa Nikolai ja tema abikaasa Marta Leisman Konstantinoopoli Püha Sinodi poolt õigeusu märtriks ja pühakuks.

## Isiklikku
Tema isa oli köster-kooliõpetaja Aleksei Leisman, onu piiskop eesti õigeusu vaimulik, Petseri kloostri ülem ja Petseri ülempiiskop Nikolai (Leisman). Tema abikaasa oli Marta Leisman (sündinud Teder), neil oli poeg.

## Viited

## Välislingid
* LEISMAN NIKOLAI – EAÕK MÄRTER- PÜHAK (EAÕK VAIMULIKE ANDMEBAASIS)
P. C. Cast

**Phyllis Christine Cast** (kirjanikunimega **P. C. Cast**; sündinud 1960) on Ameerika romaanikirjanik ja inglise kirjanduse õpetaja. Tuntud kui sarja "House of Night" autor, mille kirjutas koos tütar Kristin Castiga. Paljud Phyllis Casti raamatud on tõlgitud mitmesse Euroopa keelde.

### Karjäär

Üksi on kirjutanud ning tuntuks saanud romaanisarjadega "Goddess Summoning" ja "Partholon". Tema esimene romaan "Goddess Summoning" ilmus 2001. aastal. 2005. aastal alustas ta tütrega koostööd sarja "House of Night" kallal. Olles mõjutatud Stephanie Meyeri "Videviku saagast", oli sari seotud vampiiridega. 

### Teosed
#### "Goddess Summoning"
* Goddess of the Sea, Berkley, 2003
* Goddess of Spring, Berkley, 2004
* Goddess of Light, Berkley, 2005
* Goddess of the Rose, Berkley, 2006
* Goddess of Love, Berkley, 2007
* Warrior Rising, Berkley, 2008
* Goddess of Legend, Berkeley, 2010
* Goddess of Troy, 2011
 
#### "Divine"
Sari "Divine" ilmus kõigepealt Suurbritannias. P. C. Casti kirjutatud lugu rääkis Oklahoma keskkooliõpetaja Shannon Parkeri elust pärast seda, kui ta oli transporteerunud teise maailma. 

* Divine by Mistake või Goddess by Mistake, 21.04.2001
* Divine by Choice, 1.12.2006
* Divine by Blood, 2007
* Divine Beginnings, 2009

#### "Partholon"
* Elphame's Choice, 2004 
* Brighid's Quest, 2005 

#### "House of Night"
* Marked, 28.05.2007
* Betrayed, 2.10.2007
* Chosen, 4.03.2008
* Untamed, 23.09.2008
* Hunted, 10.03.2009
* Tempted, 27.10.2009
* Burned, 27.08.2010
* Awakened, 4.01.2011
* Destined, 25.10.2011
* Hidden, 16.10.2012

#### Novellid
* Dragon's Oath, 12.07.2011
* Lenobia's Vow, 31.01.2012
* Neferet's Curse, oodatav avaldamine: 19.02.2013
Žmerõnka

**Žmerõnka** (ukraina keeles *Жмеринка*) on linn Ukrainas Vinnõtsja oblastis, Žmerõnka rajooni halduskeskus. Asub Vinnõtsjast 35 km edelas.

Asula tekkis 1870 raudteede ehitusega seoses. 1903 sai linnaõigused.

Linna läbivad Kiievi ja Mogõliv-Podilskõi ning Lvivi ja Odessa vahelised raudteed.

Ukraina 2001. aasta rahvaloenduse andmetel oli Žmerõnka elanikest ukrainlasi 91,2%, venelasi 7,0%, juute 0,4%, valgevenelasi 0,3% ja poolakaid 0,2%.

## Viited

## Välislingid

*Žmerõnka koduleht
Oht

**Oht** on olukord, kus kedagi/midagi ähvardab näiteks õnnetus (õnnetuseoht), katastroof (katastroofioht); nende võimalus ja tõenäosus (sellises tähenduses langeb see kokku mitmetähendusliku termini "risk" ühe tähendusega). 

Ohu (nt katastroofi) realiseerumisel võib tulemuseks olla kahjulik mõju keskkonnale, inimese tervisele, varale, majandustegevusele jms.

Mõnes valdkonnas, näiteks keskkonnateadustes, käsitletakse teatud kontekstis "Niidut" ja "ohtu" sünonüümidena, näiteks keskkonnaoht ja keskkonnarisk on sünonüümid.

## Vaata ka
*risk
*riskijuhtimine
*keskkonnariski hindamine
*Niidu

## Viited
Biomajandus

**Biomajandus** (inglise *bioeconomy*, *biobased economy*) on biomassi kasutamisel põhinev majandus. Materjalide, kemikaalide, kütuste tootmiseks ja energia saamiseks kasutatakse põllumajanduse ja toidutööstuse saadusi ja jäätmeid.

## Vaata ka
*keskkonnamajandus
*ringmajandus
*rohemajandus
*sinine majandus
*tasakaalumajandus
*ökoloogiline majandus

## Viited
Tasakaalumajandus

**Tasakaalumajandus** (inglise *steady-state economy*) on majandus, mida iseloomustavad konstantsed rahvaarv, kapitalivarud ja materjali- ja energiavood, nii et inimtegevuse ja keskkonna vahel valitseb tasakaal. Seejuures võib muutuda sotsiaalne kapital – seega tehakse vahet kasvu (kvantitatiivne) ja arengu (kvalitatiivne) vahel. 

Mõiste populariseerijaks peetakse Herman Daly't, kellelt 1971. aastal ilmus artikkel "Toward a steady-state economy".

## Vaata ka
*biomajandus
*keskkonnamajandus
*ringmajandus
*rohemajandus
*sinine majandus
*ökoloogiline majandus

## Viited